**OSNOVNA ŠKOLA „IVAN GORAN KOVAČIĆ“**

**Bana Josipa Jelačića 8**

**47250 Duga Resa**

**OBRAZLOŽENJE FINANCIJSKOG PLANA ZA 2024.G. ZAJEDNO S PROJEKCIJAMA ZA 2025. I 2026. GODINU**

Osnovna škola Ivan Goran Kovačić, obavlja djelatnost u matičnoj školi i dvije područne škole (PŠ Bosiljevo i PŠ Grabrk). Područna škola Bosiljevo ima školsku mliječnu kuhinju. Nastava je organizirana u svim školama u jednoj smjeni te je sukladno tome prilagođena i organizacija prijevoza učenika. Unutarnje ustrojstvo Škole utvrđeno je Statutom škole te ima ukupno zaposlenih 60 djelatnika.

Izvještaj o prijedlogu financijskog plana za 2024.g. zajedno s projekcijama za 2025. i 2026.g. sastoji se od općeg dijela financijskog plana proračunskog korisnika i sadrži sažetak računa prihoda i rashoda i sažetak računa financiranja te računa prihoda i rashoda koji se sastoji od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji i posebnog dijela – izvještaj o financijskom planu po programskoj, ekonomskoj klasifikaciji i izvorima financiranja te od Obrazloženja izvještaja financijskog plana. Prema članku 86.st.3. Zakona o proračunu (NN broj 144/21) koji je stupio na snagu 1.1.2022. godine prijedlog Izvještaja o financijskom planu mora biti usvojen od strane Školskog odbora. Financijski plan mora biti uravnotežen.

**OPĆI DIO**

**Glava: 8-11 OŠ Ivan Goran Kovačić**

Ukupno planirani prihodi u 2024. i 2025.g. godini iznose 2.338.611,00 eura što čini 112,03 više od ukupnog plana za 2023. godinu koji je iznosio 2.087.428,25 eura, a sastoje se od prihoda poslovanja i prihoda od nefinancijske imovine. Prihodi za 2026.g. iznose 1.892.611,00 €. U odnosu na prethodnu 2023. godinu ostvariti će se više prihoda iz razloga što će radovi i opremanje školske kuhinje biti završeni, ali započeti radovi na školskoj sportskoj dvorani. Kod većih odstupanja planiranih dolazi kod:

* Pomoći proračunskim korisnicima iz proračuna koji im nije nadležan (konto 636) – odnose se na pomoći iz državnog proračuna – plaća zaposlenika, udžbenici, lektira, projekti te pomoći od Općine Bosiljevo za sufinanciranje programa predškole
* Prihodi po posebnim propisima (konto 652) – odnose se na prihode od roditelja od produženog boravka i programa predškole, prihodi su povećani iz razloga što se očekuje veći upis djece u navedene programe
* Prihodi od prodaje proizvoda, roba i pruženih usluga (konto 661) – odnose se na vlastite prihode od najma prostora koji su znatno umanjeni iz razloga što je škola ostala bez vlastitih prihoda
* Prihodi iz nadležnog proračuna za financiranje redovne djelatnosti proračunskih korisnika (konto 671) – prihodi za financiranje osnovne djelatnosti i redovno poslovanje škole uvećani su zbog početka radova na izgradnji školske sportske dvorane

Planiranje sveukupnih rashoda za 2024. i 2025. godinu iznose 2.338.611,00 eura što je više od planiranih ukupnih rashoda za 2023. godinu koji su planirani u iznosu od 2.096.503,54 eura, a rashodi za 2026.g. iznose 1.892.611,00 €.

Do većeg odstupanja planiranih rashoda došlo je kod:

* Skupina 32 Materijalni rashodi
* Skupina 42 Rashodi za nabavu proizvedene dugotrajne imovine

**POSEBNI DIO**

**Glava: 8-11 OŠ Ivan Goran Kovačić**

Planirano je da će se u okviru Zakonskog standarda ukupno za školu ostvariti prihod u iznosu od 2.338.611,00 eura. Planirani i ostvareni rashodi su u istom obimu.

**Aktivnost A100034 Odgojno obrazovno, administrativno i tehničko osoblje**

Planirano je da će se ostvariti prihodi i rashodi u iznosu od 36.600,00 eura, a namijenjeni su za redovno poslovanje škole.

**Aktivnost A100034A Odgojnoobrazovno, administrativno i tehničko osoblje - posebni dio** Planirano je 60.000,00 eura prihoda i rashoda – sredstva koja su namijenjena za nabavu lož ulja, drva, zdravstvene preglede djelatnika, struju te redovne kontrole.

**Aktivnost A100035 Operativni plan tekućeg i investicijskog održavanja OŠ**

Na operativnom dijelu plana prihoda i rashoda planirano je 3.000,00 eura namijenjeno za hitne intervencije škole.

**Aktivnost A100199 Prijevoz učenika OŠ**

Na aktivnosti prijevoza učenika planirano je da će se ostvariti prihoda i rashoda u iznosu od 87.060,00 eura, raspodijeljeno na dva izvora financiranja.

**Aktivnost A100042 Javne potrebe iznad standarda-vlastiti prihodi**

Planirani iznos vlastitih prihoda iznose 1.000, 00 eura iz razloga što je škola ostala bez svih vlastitih prihoda.

**Aktivnost A100041 Županijske javne potrebe OŠ**

Planirani iznos prihoda iznosi 12.090,00 eura, a odnosi se na financiranje prijevoza učenika, škole u prirodi, prometne kulture za najmlađe, natjecanja i provedbe nacionalnih ispita te prijevoza učenika.

**Aktivnost A100159 Javne potrebe iznad standarda - donacije**

Planirani iznos prihoda i rashoda iznosi 9.966,00 eura, a iz tog dijela djeluje učenička zadruga i na tom dijelu plana su donacije u vidu opreme ili lektire za školsku knjižnicu.

**Aktivnost A100162 Prijenos sredstava od nenadležnih proračuna**

Planirani iznos sredstava na ovoj aktivnosti iznosi 44.068,00 eura i to su sredstva iz MZO za nabavu udžbenika i lektire, higijenskih potrepština, projekata od MZO poput projekta „Čitam da pročitam“ na temelju kojeg je škola u 2023. godini dobila 1.327,23 eura koje je utrošila u tisak brošure „Strategije čitanja“.

**Aktivnost A100191 Shema školskog voća, povrća i mlijeka**

Na ovoj aktivnosti planirana sredstva u iznosu od 3.350,00 odnosi se na školsko voće koje dobiva svaki učenik, a sve u cilju kako bi učenici dobili bar jedan zdravi obrok.

**Aktivnost A100217 PROGRAM PREDŠKOLSKOG ODGOJA**

U područnoj školi Bosiljevo djeluje program predškole koji pohađa 15-ero djece u dobi od 3-6 godina i zaposlene su dvije odgajateljice. Planirana sredstva su u iznosu od 75.643,00 eura od čega se isplaćuju plaće i materijalna prava za odgajateljice, naknada zdravstvenog voditelja, pranje rublja te prehrana djece.

**Aktivnost A100224 "Produženi boravak"**

Produženi boravak djeluje na području matične škole i pohađa ga 22 djece od prvog do trećeg razreda te je zaposlena učiteljica koja s njima napiše zadaću, ali ih i raznim društvenim igrama motivira na rad i učenje. Djeci u produženom boravku osiguran je ručak, a sredstva su planirana u iznosu od 53.266,00 eura.

**Aktivnost K100036 Sufinanciranje izgradnje i dogradnje športskih dvorana OŠ**

Na ovoj aktivnosti u 2024. godini planirana su sredstva u iznosu od 512.000,00 eura i odnose se na početak izgradnje školske sportske dvorane u matičnoj školi i područnoj školi Bosiljevo. Projekcije za 2025.g. iznose 487.000,00 eura, a za 2026.g. 66.000,00 eura.

**Aktivnost T1000107 Školska prehrana učenika (standard)**

Ministarstvo je osiguralo sredstva u državnom proračunu u iznosu 1,33 eura za jedan obrok kako bi sva djeca imala osiguran barem jedan obrok za vrijeme boravka u školi i na toj poziciji planirano je 118.000,00 eura.

**Aktivnost A100128 Pomoćnici u nastavi OŠ i SŠ (EU projekt)**

U školskoj godini 2023/2024 škola ima zaposlena 2 pomoćnika u nastavi za djecu s teškoćama u razvoju kako bi im pomogli u radu i učenju i za to osigurana su sredstva u iznosu od 23.836,00 eura.

**Aktivnost A200200 MZOS- Plaće OŠ**

Za plaće i ostala materijalna prava djelatnika zaposlenih preko MZO planirana su sredstva u iznosu od 1.308.072,00 eura.

U Dugoj Resi, 27.11.2023.

Voditelj računovodstva:

Andreja Sigmund